stanford-oval/wikipedia huggingface dataset:
Heli Kajo

| Heli Kajo> Henkilötiedot |
| --- | --- |
Syntynyt: 26. lokakuuta 1983 (ikä 40) Helsinki
Ammatti:  laulaja
Muusikko
Laulukielet:  suomi
Aktiivisena:  2009–
Levy-yhtiöt:  Warner Music Finland (2010–)
  [ Muokkaa Wikidatassa ] [ ohje ]  
Heli Kajo (s. 26. lokakuuta 1983 Helsinki) on suomalainen laulaja ja lauluntekijä. Hän osallistui Suomen euroviisukarsintoihin vuonna 2010.
Kajon albumi Elämäsi suloisin virhe julkaistiin toukokuussa 2012. Kajo oli myös keväällä 2012 Sub-televisiokanavalla esitetyssä Iholla-sarjassa, jossa kuusi toisilleen tuntematonta naista kuvasi elämäänsä puolen vuoden ajan.
Euroviisuissa

Kajo osallistui Suomen euroviisukarsintoihin 2010 kappaleella ”Annankadun kulmassa”. Kajo lähetti kappaleensa alun perin avoimeen kilpailuun mutta pääsikin kutsuartistien joukkoon. Kappale kilpaili toisessa alkukarsinnassa numerolla 3. Kappale selviytyi finaaliin, jossa se sijoittui kuudenneksi. Kappale kuitenkin palkittiin euroviisufanien jakamalla Viisukuppilan fanipalkinnolla.
Diskografia > Albumit

Elämäsi suloisin virhe (2012)
Diskografia > Singlet

Annankadun kulmassa (2010)
Jos mä kuolen nuorena (2012)
Elämäsi suloisin virhe (2012)
Diskografia > Musiikkivideot

Jos mä kuolen nuorena (Ohj. Matti Ahopelto)
Aiheesta muualla

Heli Kajon kotisivut
Miina Turunen

| Miina Turunen> Henkilötiedot |
| --- | --- |
Syntynyt: 1973 (ikä 50–51)
Ammatti:  näyttelijä
Näyttelijä
Aktiivisena:  1996–
Merkittävät roolit:  Venny – Kultakauden kolmiodraama   Sibelius
Aiheesta muualla
IMDb 
Elonet
Miina Turunen (s. 1973) on suomalainen näyttelijä. Hän on valmistunut Teatteri­korkea­koulusta teatteri­taiteen maisteriksi vuonna 1997.
Turunen on näytellyt elo­kuvien ja televisio­sarjojen lisäksi myös teattereissa. Hän on ollut kiinnitettynä Seinäjoen kaupunginteatteriin ja Ylioppilasteatteriin sekä näytellyt muun muassa Espoon Kaupunginteatterissa, Ryhmäteatterissa, Q-teatterissa, Kansallis­teatterissa ja Helsingin kaupunginteatterissa.
Aiheesta muualla

Miina Turusen profiili (Arkistoitu – Internet Archive) Näyttelijä­liitto
Spekti

| Spekti> Henkilötiedot |
| --- | --- |
Syntynyt: 4. joulukuuta 1979 (ikä 44)
Ammatti:  rap-artisti
Muusikko
Taiteilijanimi:  Spekti (2006–) Aspekti (1999–2008) Uncle Damn (1998)
Laulukielet:  suomi
Aktiivisena:  1999–
Tyylilajit:  rap
Yhtyeet:  Trilogia
Levy-yhtiöt:  Rähinä Records (2010-2020) Kaiku Recordings (2020–)
  [ Muokkaa Wikidatassa ] [ ohje ]  
Juho Samuli Huhtala (s. 4. joulukuuta 1979 Helsinki), taiteilijanimeltään Spekti (aikaisemmin Aspekti), on suomalainen rap-artisti. Hän aloitti uransa Trilogia-yhtyeessä ja levyttää nykyään Rähinä Recordsille.
Ura

Spekti aloitti uransa Trilogia-yhtyeessä vuonna 1999. Trilogia julkaisi ensimmäisen albuminsa vuonna 2004. Toinen albumi, Hakattu kivestä, tehtiin tämän jälkeen valmiiksi, mutta julkaistiin vasta 2014. Sittemmin Spektiä on kuultu vierailemassa muiden Rähinä Records -artistien levyillä. Hän esiintyy myös Rähinä Recordsin Pommi 1-, 2- ja 3 -kokoelmalevyillä. Spekti on työstänyt ensimmäistä sooloalbumiaan vuodesta 2010 lähtien.
Spektin ensimmäinen soolosingle "Mogausmehuu" sai ensisoittonsa YleX:llä 12. marraskuuta 2010. Kappaleella vierailee Kapasiteettiyksikön Tasis. Toinen single "Teen mitä haluun" julkaistiin 3. toukokuuta 2013. Kappaleella vierailee sen tuotannosta osittain vastaava Setä Tamu. "Teen mitä haluun" ylsi parhaimmillaan Suomen virallisen singlelistan 20. sijalle. Kolmas single "Juomalaulu" nousi singlelistan seitsemännelle sijalle ja on sittemmin myynyt platinaa, kappaleella vierailee Tasis. Yhteensä listaviikkoja kappaleelle kertyi 11. Neljäntenä singlenä julkaistiin kappale "Vinkkii DJ:lle". Se saavutti singlelistan 25. sijan. Spektin ensimmäinen täyspitkä sooloalbumi Diktaattorimies julkaistiin 18. lokakuuta 2013. Se nousi Suomen virallisen albumilistan 20. sijalle.
Macho Fantastico -albumin ensimmäinen, samaa nimeä kantanut single julkaistiin 21. marraskuuta 2014. Kappale oli Suomen virallisen singlelistan ykkönen kolme viikon ajan ja on sittemmin myynyt platinaa. Yhteensä viikkoja singlelistalla kertyi 13. Macho Fantastico -albumi julkaistiin 5. joulukuuta 2014. Albumi oli Suomen virallisella albumilistalla yhteensä 20 viikon ajan. Albumin toinen single, Scatman julkaistiin 6. helmikuuta 2015. Rakas Spektistan, Spektin kolmas studioalbumi, julkaistiin 25. lokakuuta 2019. Kappaleita albumilla on 14.
Yksityiselämä

Huhtala on koulutukseltaan kauppatieteiden maisteri, ja hän on työskennellyt Nordeassa sijoitusjohtajana. Hän kuitenkin lopetti työskentelyn pankkialalla loppuvuonna 2012 keskittyäkseen musiikin tekemiseen. Huhtala on kertonut harrastaneensa pienestä pitäen kalastusta ja metsästystä.
Huhtala on kanadalaisen taitoluistelijan Meagan Duhamelin pikkuserkku. Kesäkuussa 2019 hän avioitui vaatesuunnittelija Emelie Björnbergin kanssa.
Diskografia

Pääartikkeli: Spektin diskografia
Diskografia > Studioalbumit

Diktaattorimies (2013), Platinalevy
Macho Fantastico (2014), Platinalevy
Rakas Spektistan (2019), 3 X Platinalevy
Aiheesta muualla

Spekti Rähinä Recordsin sivustolla (Arkistoitu – Internet Archive)
Dopingaineet ja -menetelmät

Testosteronia lääkepullossa.
Dopingaineilla ja -menetelmillä viitataan urheilussa käyttettyihin erilaisin dopingiksi luokiteltuihin aineisiin ja menetelmiin. Tunnetuimpia aineita ovat erilaiset anaboliset aineet, kuten testosteroni ja sen johdokset, erytropoietiinihormoni ja erilaiset piristeet. Osa aineista on kielletty urheilussa kokonaan, mutta osa vain urheilukilpailuissa. Osa aineista, kuten alkoholi ja beetasalpaajat, on lisäksi kielletty vain joissakin lajeissa. Dopingmenetelmiä ovat veritankkaus, geenidoping ja dopingnäytteen kemiallinen tai fyysinen manipulointi.
Dopingaineilla ja -menetelmillä pyritään vaikuttamaan joko harjoittelun tehostamiseen tai itse urheilusuoritukseen. Anaboliset aineet vaikuttavat elimistön anaboliaan, ja esimerkiksi anabolisilla sterodilla pyritään lihasten kasvuun. EPO ja beeta-2-agonistit puolestaan parantavat hapenottokykyä, ja diureetteja ja muita niin sanottuja peiteaineita käytetään peittämään muuta dopingia. Piristeitä, kipulääkkeitä ja glukokortikoideja käytetään erityisesti urheilukilpailuissa esimerkiksi vireystilan parantamiseksi, rauhoittumiseksi tai voimakkaiden kipujen lievittämiseksi. Useimmilla dopingaineilla on kuitenkin niiden suoritusta parantavien vaikutusten lisäksi haittavaikutuksia, ja esimerkiksi anaboliset steroidit häiritsevät elimistön hormonitasapainoa ja EPO lisää veritulpan riskiä.
Kokonaan kielletyt aineet > Anaboliset aineet

Anabolisilla aineilla tarkoitetaan yleisesti anabolis-androgeenisiä steroideja, jotka ovat testosteronin synteettisiä johdoksia. Anabolisia aineita ovat myös muut aineet, joilla pystytään vaikuttamaan elimistön anaboliaan. Yleisimpiä urheilussa käytettyjä anabolisia aineita ovat testosteroni ja sen johdokset, kasvuhormoni, insuliini, istukkahormoni, klenbuteroli ja erilaiset hormonien esiasteet, prohormonit.
Testosteroni ja muut anaboliset steroidit vaikuttavat pääosin kiinnittymällä solunsisäiseen androgeenireseptoriin. Sen dopingkäytössä tähdätään lihasten ja sitä kautta voiman kasvuun. Testosteroni vaikuttaa myös luita vahvistamalla, aineenvaihduntaa lisäämällä ja punasolujen määrää kasvattamalla. Anabolisilla steroideilla on sekä maskuliinisia ominaisuuksia kehittäviä että kudosten kasvua lisääviä vaikutuksia. Niillä ei ole juurikaan lääketieteellistä käyttöä, joten pääosa käyttäjistä on urheilijoita. Niistä on pyritty jopa kehittämään testeissä näkymättömiä design-steroideja.
Muista anabolisista aineista insuliinia käytetään oletettujen anabolisten ominaisuuksien ja vähäisten haittavaikutusten takia. Kasvuhormonilla pyritään lisäämään IGF-1:sen määrää. Insuliini puolestaan tehostaa glukoosin ja aminohappojen siirtymistä lihassoluun ja näin kiihdyttää proteiinisynteesiä. Istukkahormoni lisää miehillä testosteronin tuotantoa, ja sitä käytetään yleensä kivesten toiminnan palauttamiseen anabolisten steroidien käytön jälkeen.
Anabolisten steroidien käyttöön liittyy useita terveysriskejä. Niiden käyttö aiheuttaa aina häiriöitä elimistön hormonitasapainossa, mikä näkyy naisilla maskulinisoitumisena (karvoittuminen, kaljuuntuminen, äänen madaltuminen, kuukautishäiriöt) ja miehillä kivesten surkastumisena ja rintarauhasten liikakasvuna (gynekomastia). Lisäksi ne voivat aiheuttaa hedelmättömyyttä ja erektiohäiriöitä. Anabolisten steroidien käyttäjien riski sairastua sydän- ja verisuonitauteihin on lisääntynyt. Haittoja ovat muun muassa sydänlihasmuutokset ja altistuminen rytmihäiriöille, sydäninfarktille ja aivohalvaukselle. Anaboliset aineet aiheuttavat lisäksi maksavaurioita, kehon ääriosien kasvua ja ihomuutoksia, erityisesti aknea.
Kokonaan kielletyt aineet > Hormonit ja vastaavat aineet

Hormoneista ja muista vastaavista aineista on kielletty punasolutuotantoa lisäävät aineet, istukkahormoni, luteinisoiva hormoni, insuliinit, kortikotropiinit ja kasvuhormonit, joista osa on kielletty myös niiden anabolisten vaikutusten takia.
Erytropoietiinia eli EPOa käyttävät erityisesti kestävyysurheilijat, sillä sen avulla pystyy parantamaan hapenottokykyä. Se vaikuttaa luuytimessä, jossa se kiihdyttää punasolujen muodostumista, mikä auttaa hapenottokyvyssä. EPOlla on kuitenkin monia sivuvaikutuksia, ja se nostaa esimerkiksi veritulpan riskiä. Kasvuhormoneita ja insuliinia käytetään erityisesti niiden anabolisten vaikutusten takia. Vain miehillä kiellettyjen luteinisoivan hormonin ja istukkahormonin käyttötarkoitus sen sijaan on usein normaalin testosteronituotannon stimulointi steroidikuurin aikana tai sen jälkeen.
Kokonaan kielletyt aineet > Beeta-2-agonistit

Beeta-2-agonistit ovat aineita, joita käytetään astman hoitoon niiden keuhkoputkistoa laajentavan vaikutuksen vuoksi. Urheilussa ne ja niiden optiset isomeerit ovat kiellettyjä lukuun ottamatta formoterolia, salbutamolia ja salmeterolia, joita saa käyttää rajoitetusti. Dopingaineena niitä käytetään erityisesti anabolisten vaikutustensa takia, mutta osittain myös keuhkoputkistoa laajentavan vaikutuksensa vuoksi.
Beeta-2-agonistien yleisimmät sivuvaikutukset ovat vapina, hermostuneisuus ja päänsärky. Ne saattavat lisäksi aiheuttaa vakavampiakin oireita, kuten rytmihäiriöitä, veren alhaista kaliumpitoisuutta, kramppeja ja allergisia reaktioita.
Kokonaan kielletyt aineet > Hormoneihin ja aineenvaihduntaan vaikuttavat modulaattorit

Antidopingsäännöstössä on kielletty aineet, joilla pyritään vaikuttamaan hormonireseptoreiden tai tiettyjen entsyymien toimintaan. Säännöstössä aineet on eritelty viiteen kategoriaan, aromataasi-inhibiittoreihin, selektiivisiin estrogeenireseptorin modulaattoreihin (SERM), muihin antiestrogeenisiin aineisiin, myostatiinin toimintoja modifioiviin aineisiin ja metabolisiin modulaattoreihin. Aromataasi-inhibiittorit estävät aromataasientsyymin toimintaa ja näin vähentävät estrogeenin määrää veressä. SERM-valmisteet on monimuotoinen ryhmä, jotka vaikuttavat jossain kudoksissa antiestrogeenisesti ja joissain päinvastoin. Myostatiini on proteiini, joka estää lihasten liikakasvua. Metaboliset modulaattorit ovat koekäytössä olevia aineita, ja ne pystyvät kasvattamaan lihaksia, polttamaan rasvaa ja aikaansaamaan samantapaisia aineenvaihdunnallisia muutoksia kuin fyysinen rasitus. Insuliinit kuuluvat myös tähän dopingaineryhmään. Niillä on vaikutusta erityisesti aineenvaikutusta, ja siksi ne luetaan myös anabolisiin aineisiin.
Kokonaan kielletyt aineet > Diureetit ja muut peiteaineet

Diureetit ovat lääkeaineita, joiden vaikutuksesta veden ja suolojen erittyminen virtsaan lisääntyy. Diureetteja käytetään erityisesti alempaan painoluokkaan pääsemiseksi, mutta niillä pyritään myös peittämään muiden dopingaineiden käyttöä, sillä ne lisäävät virtsaa ja näin vähentävät aineiden pitoisuuksia virtsassa. Tietyt diureetit vaikuttavat myös virtsan pH-arvoon, mikä saattaa estää dopingaineiden erittymistä. Diureettien haittavaikutuksia ovat nestetasapaino- ja elektrolyyttihäiriöt, heikotus ja verenpaineen lasku. Kaliumpitoisuuksien heittelehtiminen voi olla jopa hengenvaarallinen sivuoire.
Kilpailuissa kielletyt aineet > Piristeet

Kilpailutilanteessa lähes kaikki piristeet ovat kiellettyjä. Vain paikallisesti annettavat imidatsolijohdannaiset ja tietyt seuratut aineet, kuten kofeiini ja nikotiini ovat sallittuja. Lisäksi adrenaliini on paikallisesti annettuna sallittua, ja katiini, efedriini, metyyliefedriini ja pseudoefedriini ovat sallittuja tiettyyn raja-arvoon asti. Esimerkiksi pseudoefedriinin normaalikäyttö ei johda raja-arvon ylittämiseen, jos käyttökerrasta on yli 24 tuntia. Piristeitä käytetään, sillä ne lisäävät vireystilaa ja vähentävät väsymyksen tunnetta. Niiden yleisimmät haittavaikutukset ovat vapina, sydämen tykytys ja verenpaineen nousu, mutta herkät yksilöt voivat saada ja suuret annokset voivat aiheuttaa vakavampia oireita.
Kilpailuissa kielletyt aineet > Muut aineet

Muita kilpailujen yhteydessä kiellettyjä aineita ovat huumaavat kipulääkkeet, kannabinoidit ja glukokortikoidit. Huumaaviin kipulääkkeisiin kuuluu voimakkaita morfiinin kaltaisia lääkkeitä. Ne pystyvät parantamaan urheilusuoritusta, johon saattaa liittyä hetkellisiä voimakkaita kipuja. Lisäksi tarkkuuslajeissa niistä voi olla hyötyä rauhoittavien vaikutusten ansiosta. Glukokortikoidit saattavat lisätä rasituskestävyyttä, mutta selvää näyttöä niiden suoritusta parantavasta vaikutuksesta ei ole. Glukokortikoideja voi käyttää kuitenkin ilman erivapautta monissa poikkeustapauksissa.
Kannabinoidit on kielletty lähinnä siksi, että niiden käyttö on urheiluhengen vastaista ja koska niiden käyttö on terveydelle haitallista. Kannabinoidit eivät todennäköisesti paranna missään lajissa urheilusuoritusta, koska ne heikentävät motoriikkaa, tarkkuutta ja arviointikykyä, miksi myös käyttäjän ja muiden urheilijoiden loukkaantumisriski kasvaa erityisesti joukkuelajeissa. Lääkekannabiksen osalta sääntöjä voidaan joutua arvioimaan uudestaan koska kannabinoideista voi olla hyötyä urheiluvammojen kivunlievityksessä sekä aivotärähdysten hoidossa.
Kilpailuissa kielletyt aineet > Vain joissain lajeissa kielletyt aineet

Alkoholi ja beetasalpaajat ovat kielletty vain osissa urheilulajeissa. Alkoholi on kielletty moottoriurheilussa, ilmailussa, jousiammunnassa ja karatessa. Beetasalpaajat ovat kielletty ammunnassa, autourheilussa, biljardissa, bridgessä, dartsissa, freestylehiihdossa, golfissa, ilmailussa, jousiammunnassa, keilailussa, lumilautailussa, moottoriveneilyssä, mäkihypyssä ja petankissa. Ammunnassa ja jousiammunnassa ne ovat kielletty lisäksi harjoituskaudella.
Alkoholia käytetään yleensä levottomuuden ja vapinan vähentämiseksi ja kilpailusuorituksessa rentoutumiseen. Pienestä määrästä alkoholia voikin olla hyötyä erityisesti tarkkuuslajeissa. Sen sijaan moottoriurheilussa se on kielletty lähinnä muiden kilpailijoiden turvallisuuden takaamiseksi. Dopingrikkomuksen rajapitoisuus on 0,1 grammaa alkoholia litraa kohden.
Beetasalpaajia käytetään lääketieteessä muun muassa kohonneen verenpaineen hoitoon ja estämään sydäninfarktin uusiutumista. Keskittymiskykyä ja tarkkuutta vaativissa urheilulajeissa niitä käytetään niiden keskushermostoa rauhoittavan, sydämensykettä alentavan ja vapinaa poistavan vaikutuksen takia.
Dopingmenetelmät > Hapenkuljetuksen parantaminen

Veridoping eli veritankkaus on kielletty. Lisäksi on kielletty kaikkien keinotekoisesti kudosten hapetusta, hapen siirtoa kudoksiin tai hapen vapautumista kudoksissa lisäävien aineiden käyttö. Veritankkauksessa pyritään lisäämään punasolujen määrää verenkierrossa ja näin veren kapasiteettia kuljettaa happea. Veritankkauksesta on erityisesti hyötyä kestävyyslajeissa, ja veritankkauksella pystytään esimerkiksi kasvattamaan jopa seitsemällä prosentilla hemoglobiinia ja viidellä prosentilla maksimaalista hapenottokykyä. Verensiirto ei ole riskitön toimenpide, ja siinä on aina mahdollisuudet allergisiin reaktioihin, hyytymähäiriöihin ja jopa äkkikuolemaan.
Hapenkuljetusta voi yrittää parantaa myös erilaisilla kielletyillä valmisteilla, joita ovat esimerkiksi keinotekoiset hemoglobiinin korvikkeet, mikrokapseloitu hemoglobiini, keinotekoiset hapenkuljettimet tai vapauttajat. Nämä valmisteet lisäävät hapenottokykyä ja parantavat tuloksia erityisesti kestävyyslajeissa.
Dopingmenetelmät > Fyysinen ja kemiallinen manipulointi

Kaikki dopingnäytteen manipuloinnit ja manipuloinnin yritykset ovat kiellettyjä. Tällaisia manipulointitapoja ovat muun muassa virtsanäytteen vaihtaminen tai turmeleminen. Lisäksi suonensisäiset nesteenvaihdot eli infuusiot ovat kiellettyä tietyissä rajoissa. Kuitenkin aiheellisia nesteensiirtoja esimerkiksi sairaalakäynnin tai kliinisen tutkimuksen aikana ei ole kielletty. Fyysisiä manipulointimenetelmiä ovat katetrointi ja näytteen vaihtaminen. Tällaisten menetelmien käyttäminen pitäisi kuitenkin olla äärimmäisen vaikeaa, jos dopingtestissä noudatetaan määriteltyä protokollaa.
Dopingnäytettä voi manipuloida lisäksi erilaisilla kemiallisilla peiteaineilla: esimerkiksi kihtilääkkeenä käytetyllä probenesidillä, joka estää munuaisissa dopingaineiden erittymisen virtsaan. Probenesidiä käytetään peittämään erityisesti anabolisten steroidien käyttöä. Yleisin peiteaine on finasteridi.
Dopingmenetelmät > Geenidoping

Geenidoping on kehittynyt lääketieteellisenä sivutuotteena. Sen taustalla olevat biotekniset sovellutukset ovat kehitetty geeniterapiaan, jossa useimmiten siirretään virheellisen geenin rinnalle toimiva jonkin sairauden parantava geeni. Urheilijoilla geeniterapian käyttö ei kuitenkaan yleensä tähtää sairauksien vaan suorituskyvyn parantamiseen. Geenidopingin kohteina voi käytännössä olla mikä tahansa geeni, joka vaikuttaa liikkeiden suorittamiseen, hapen kuljetukseen, hermojen ja lihasten yhteistyöhön, lihasten kasvuun tai kivunlievittämiseen. Merkittäviä kohteita voisivat olla EPO-, HIF-, insuliininkaltaisen kasvutekijän IGF-1- ja peroksisomiproliferaattoreilla aktivoituvan reseptorin PPAR-delta-geeni.
Aiheesta muualla

Lista kielletyistä aineista World Anti-Doping Agency:n kotisivuilla.
Valtioneuvoston asetus rikoslain 44 luvun 16 §:n 1 momentissa tarkoitetuista dopingaineista Finlex, Ajantasainen lainsäädäntö.
EPO-hormoni.
Efedriiniä sisältäviä vanhoja lääkkeitä.
Hampusta saatavat kannabinoidit ovat kiellettyjä, koska ne ovat urheiluhengen vastaisia.
Tyga

| Tyga |
| --- | --- |
 Tyga joulukuussa 2013.
Henkilötiedot
Syntynyt: 19. marraskuuta 1989 (ikä 34) Compton, Los Angeles, Kalifornia
Puoliso:  Kylie Jenner (2014–2017)
Muusikko
Taiteilijanimi:  T-Raww
Laulukielet:  englanti
Aktiivisena:  2007–
Tyylilajit:  rap
Levy-yhtiöt:  G.E.D Young Money Cash Money Universal Motown
Aiheesta muualla
tygamusic.com
  [ Muokkaa Wikidatassa ] [ ohje ]  
Micheal Ray Stevenson (s. 19. marraskuuta 1989 Compton, Kalifornia), taiteilijanimeltään Tyga (akronyymi sanoista Thank You God Always), on yhdysvaltalainen rap-artisti. Hän kuuluu Young Money Entertainment -levy-yhtiöön. Tyga tuli tunnetuksi debyytti-singlellään ”Coconut Juice”, mutta saavutti suuren yleisön suosion vuonna 2011 julkaistulla singlellään ”Rack City”.[lähde? ]
Elämä ja ura

Tyga syntyi 19. marraskuuta 1989 Comptonissa, Kaliforniassa. Hän syntyi puoliksi afroamerikkalaiseen, puoliksi vietnamilaiseen perheeseen.[lähde? ] Hän on Gym Class Heroesista tutun Travie McCoyn serkku. Alkuvuodesta 2007 Tyga julkaisi ensimmäisen mixtapensa nimeltä Young on Probation.[lähde? ] Hänen debyyttisinglensä ”Coconut Juice” julkaistiin vuonna 2008 ja kappaleen musiikkivideon ohjasi Rage.[lähde? ] Huhtikuussa Tyga julkaisi toisen mixtapensa nimeltä No Introduction the Series: April 10, jonka toinen osa julkaistiin toukokuussa.[lähde? ] Tygalla on vuonna 2012 syntynyt poika King Cairo Stevenson Blac Chynan kanssa.[lähde? ] Vuoden 2015 syksyllä Tyga räppäsi Isac Elliotin kappaleessa ”Lipstick”.[lähde? ]  Tyga on seurustellut Kylie Jennerin kanssa. Nyttemmin he ovat eronneet.[lähde? ]
Diskografia > Albumit

2008: No Indroduction
2012: Careless World: Rise of the Last King
2013: Hotel California
2015: The Gold Album: 18th Dynasty
2017: BitchImTheShit2
2018: Kyoto
2019: Legendary
Diskografia > Mixtapet

2007: Young On Probation
2008: No Introduction The Series: April 10
2008: No Introduction The Series: May 10
2008: Slaughterhouse
2009: The Free Album (Clinton Sparks)
2009: Outraged & Underage (DJ Ill Will, DJ Rockstar & Young Money Entertainment)
2009: The Potential (Young Money Entertainment)
2009: Black Thoughts (DJ Ill Will & DJ Rockstar)
2010: Black Thoughts vol. 2 (DJ Ill Will & DJ Rockstar)
2010: Fan of a Fan (Chris Brown, Mutu Brown, DJ Ill Will &  DJ Rockstar)
2010: Well Done (DJ Drama)
2011: Well Done 2 (Finish Him) (DJ Ill Will & DJ Rockstar)
Diskografia > Singlet

2008: ”Coconut Juice” (mukana Travie McCoy)
2011: ”Far Away” (mukana Chris Richardson)
2011: ”Still Got It” (mukana Drake)
2011: ”Rack City”
2012: ”Faded” (mukana Lil Wayne)
2012: ”Make It Nasty”
2012: ”Do My Dance” (mukana 2 Chainz)
2013: ”Dope” (mukana Rick Ross)
2013: ”For the Road” (mukana Chris Brown)
2013: ”Show You” (mukana Future)
2013: ”Throw It Up”
2013: ”Wait for a Minute (mukana Justin Bieber)
2014: ”Hookah” (mukana Young Thug)
2015: ”Make It Work”
2015: ”40 Mill”
2016:  ”Cash money”
2018: ”Taste” (mukana Offset)
2018: ”SWISH”
2018: ”DIP” (mukana Nicki Minaj)
2019: ”Floss in the Bank”
2019:  ”Goddamn”
2019: ”Haute” (mukana J Balvin & Chris Brown)
Aiheesta muualla

Viralliset sivut (Arkistoitu – Internet Archive)
Vinnie Paz

| Vinnie Paz |
| --- | --- |
 Vinnie Paz Philadelphiassa vuonna 2018.
Henkilötiedot
Syntynyt: 5. lokakuuta 1977 (ikä 47) Agrigento, Sisilia, Italia
Ammatti:  rap-artisti, tuottaja
Muusikko
Taiteilijanimi:  Vinnie Paz 
Laulukielet:  englanti
Aktiivisena:  1990–
Tyylilajit:  rap, hardcore hip hop, horrorcore, alternative
Yhtyeet:  Jedi Mind Tricks Army of the Pharaohs
Levy-yhtiöt:  Enemy Soul
Aiheesta muualla
www.vinniepaz.com
  [ Muokkaa Wikidatassa ] [ ohje ]  
Vincenzo Luvineri (s. 5. lokakuuta 1977 Agrigento, Sisilia, Italia), tunnetaan paremmin taiteilijanimellään Vinnie Paz, on italialaissyntyinen yhdysvaltalainen rap-artisti. Paz on tullut tunnetuksi philadelphialaisessa rap-ryhmä Jedi Mind Tricksissä sekä hiphop-kollektiivi Army of the Pharaohsista. Oltuaan mukana ryhmäprojekteissa vuosien ajan, hän julkaisi debyyttisooloalbuminsa Season of the Assasin vuonna 2010.
Pazin kappaleet ovat usein poliittisia, kaunistelemattomia ja aggressiivisesti räpättyjä ja artisti ammentaakin tekstiensä aiheet usein mm. historiasta, uskonnosta, mytologiasta, rikoksista, sodasta ja salaliittoteorioista. Hän on myös suuri nyrkkeilyfani ja käyttää runsaasti lajiin liittyviä viittauksia.
Elämä ja ura

Vinnie muutti lapsena Sisiliasta Yhdysvaltoihin ja aloitti räppäämisen 16-vuotiaana, jolloin hän alkoi tehdä musiikkia kellarissaan ystävänsä Stoupen kanssa. Kaksikko muodosti sittemmin räppäri Jus Allahin kanssa tunnetuimman projektinsa Jedi Mind Tricksin, joka on toiminut vaihtelevasti duona ja triona Vinnien ollessa ainoa pysyvä jäsen.
Vinnie kasvoi katolisessa perheessä mutta kääntyi aikuisiällä muslimiksi kiinnostuttuaan uskonnosta lukiotoverinsa kautta.
Vinnie kertoi ”Carry on Tradition” -EP:llä kamppailleensa mielenterveysongelmiensa kanssa lähes kaksikymmentä vuotta ja kappale ”Is Happiness Just A Word” kertoo hänen kokemuksistaan depersonalisaatiohäiriön ja syvän masennuksen kanssa.
Diskografia > Sooloalbumit

Season of the Assassin (2010)
God of the Serengeti (2012)
The Cornerstone of the Corner Store (2016)
The Pain Collector (2018)
As Above So Below (2020)
Diskografia > Mixtapet & EP:t

Pazmenian Devil (2005)
The Sound and the Fury (2006)
Before the Assassin (2010)
Prayer for The Assassin (2010)
The Priest of Bloodshed (2012)
Carry on Tradition (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Vinnie Paz Myspacessa (englanniksi)